CELEX: 62013CN0493
Language: da
Date: 2013-09-12 00:00:00
Title: Sag C-493/13: Sag anlagt den 12. september 2013 — Europa-Kommissionen mod Republikken Estland

23.11.2013   
            
            
               DA
            
            
               Den Europæiske Unions Tidende
            
            
               C 344/48
            
         Sag anlagt den 12. september 2013 — Europa-Kommissionen mod Republikken Estland
   (Sag C-493/13)
   2013/C 344/84
   Processprog: estisk
   
      Parter
   
   
      Sagsøger: Europa-Kommissionen (ved G. Braun, L. Nicolae og L. Naaber-Kivisoo)
   
      Sagsøgt: Republikken Estland
   
      Sagsøgerens påstande
   
   
               —
            
            
               Det fastslås, at Republikken Estland har tilsidesat sine forpligtelser i henhold til artikel 3, stk. 2, i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (»rammedirektivet«) (1), idet der for så vidt angår økonomi- og kommunikationsministeriet ikke er sikret en reel strukturel adskillelse mellem myndighedernes tilsynsfunktion og aktiviteter, der er knyttet til ejerskab eller kontrol med virksomheder, der stiller elektroniske kommunikationsnet og/eller -tjenester til rådighed.
            
         
               —
            
            
               Republikken Estland tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen er af den opfattelse, at økonomi- og kommunikationsministeriet er omfattet af det i artikel 2, litra g), i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (»rammedirektivet«) definerede begreb »national tilsynsmyndighed« og underkastet bestemmelserne i rammedirektivets artikel 3, navnlig i forbindelse med den i denne artikels stk. 2 omhandlede strukturelle adskillelse.
   Ud over tilsynsopgaver udøver Republikken Estlands økonomi- og kommunikationsministerium også aktiviteter i forbindelse med ejerskab og kontrol af virksomheder, der driver elektroniske kommunikationsnet og/eller tjenester. En reel strukturel adskillelse mellem disse to funktioner er ifølge Kommissionen ikke sikret, hvilket er en tilsidesættelse af rammedirektivets artikel 3, stk. 2.
   
      (1)  EFT L 108, s. 33.